સામગ્રી: કર્ણાટક હાઈકોર્ટમાં એક મુદ્દે સુનાવણી દરમિયાન સુપ્રીમ કોર્ટમાં આ બાબત સામે આવી હતી.

અરજીકર્તા આલોકકુમાર પોતાની ગર્લફ્રેન્ડ સાથે છેલ્લાં છ વર્ષથી લિવ-ઇન રિલેશનશિપમાં રહેતા હતા. પણ આલોકે લગ્ન કરવાની ના પાડી દીધી હતી.

જે બાદ છોકરીએ આલોક પર બળજબરીથી શારીરિક સંબંધ બાંધી રૅપ કરવાનો આરોપ મૂક્યો હતો.

કેસ નોંધવામાં આવ્યા બાદ આલોક હાઈકોર્ટ પહોંચ્યા પણ ત્યાં એમની અરજીને ફગાવી દેવામાં આવી. ત્યારબાદ આલોકે સુપ્રીમ કોર્ટના દરવાજા ખખડાવ્યા હતા. 

આ મુદ્દે સુનાવણી કરતા સુપ્રીમ કોર્ટે રૅપ અને બીજા ગુનાને બાજુમાં રાખી લિવ-ઇન રિલેશનશિપ મુદ્દે "નૈતિક જવાબદારી'' નક્કી કરવા માટે અટર્ની જનરલ પાસે સલાહ માંગી છે.

કોર્ટે સવાલ કર્યો છે- શું લિવ-ઇન રિલેશનશિપને પણ લગ્નની જેમ જ જોવું જોઈએ અને આ સંબંધમાં રહેનારી છોકરી કે સ્ત્રીના અધિકારો કોઈ પરણિત સ્ત્રી જેવા જ હોઈ શકે ખરા?

શું છે લોકોના આ અંગે વિચારો?

લિવ-ઇન રિલેશનશિપ હવે એટલી નવી નથી. ગ્રામીણ વિસ્તારોને છોડી શહેરમાં તો એ સામાન્ય બની ગઈ છે.

સામાન્ય લોકોનું માનવું છે કે લિવ-ઇનમાં એવા લોકો રહેવા માગે છે જે લગ્ન જેવી જિંદગી તો જીવવા માગે છે પણ જવાબદારી ઉઠાવવાથી દૂર ભાગે છે. 

લિવ-ઇન રિલેશનશિપ સંપૂર્ણ રીતે બે લોકોની પરસ્પરની સંમતિ પર આધાર રાખે છે જેમાં ના તો કોઈ સામાજિક દબાણ હોય છે ના તો કોઈ કાયદાકીય બંધન.

તમે આ વાંચ્યું કે નહીં?

એવામાં છોકરો જો લિવ-ઇન રિલેશનશિપ તોડી નાખે, તો શું તેણે વળતર ચૂકવવું જોઈએ? 

આ સવાલ અમે અમારા વાચકોને પૂછ્યો તો આશ્ચર્યજનક રીતે 90 ટકા સ્ત્રીઓએ કહ્યું કે વળતર ના મળવું જોઈએ.

આ સવાલ અમે અલગઅલગ ગ્રૂપ્સમાં પૂછ્યો. અમારા લેડીઝ સ્પેશયલ ગ્રૂપ 'લેડીઝ કોચ' પર ઘણી મહિલાઓએ કમેન્ટ્સ કરી અને બધાએ એમ જ કહ્યું કે સંબંધમાં પૈસા જેવી બાબતને લાવવી યોગ્ય નથી.

મહાવિશ રિઝવીનું માનવું છે કે જો છોકરી આર્થિક રીતે આત્મનિર્ભર છે તો વળતર આપવાનો સવાલ જ પેદા થતો નથી.

રિઝવી કહે છે, "વળતર એમને મળે છે કે જે નિર્ભર હોય. લિવ-ઇનમાં રહેનારી 99 ટકા છોકરીઓ આત્મનિર્ભર હોય છે." 

"લિવ-ઇન રિલેશનશિપ લગભગ લગ્ન જેવી જ છે પણ તે લગ્ન નથી. કારણ કે તેમાં લગ્નનું સર્ટિફિકેટ નથી. આ એક ઑપન મૅરેજ છે." 

"છોકરા અને છોકરી બન્નેની વફાદારીનું પ્રમાણપત્ર મળવું મુશ્કેલ છે." 

"એવું પણ નથી કે સાથે રહેવાનું શરૂ કર્યું ત્યારે કોઈ કરાર પર હસ્તાક્ષર કરવામાં આવ્યા હોય અને જેમાં લગ્ન અંગે કોઈ વચન આપવામાં આવ્યું હોય."...\nઅગાઉની સામગ્રીનો સારાંશ નીચે મુજબ કરી શકાય છે:
સુપ્રીમ કોર્ટે અટર્ની જનરલ પાસે એ બાબતની સલાહ માગી છે કે કે શું લિવ-ઇન રિલેશનશિપ તૂટી જવાથી છોકરાએ "નૈતિક જવાબદારી" હેઠળ છોકરીને વળતર ચૂકવવું જોઈએ?